Neuvoston asetus (ETY) N:o 4267/88, annettu 21 päivänä joulukuuta 1988, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä tehtyjen ETY-Islanti-sekakomitean päätösten N:o 2/88, 3/88 ja 4/88 soveltamisesta



Virallinen lehti nro L 379 , 31/12/1988 s. 0011 - 0011

Suomenk. erityispainos Alue 2 Nide 6 s. 0259

Ruotsink. erityispainos Alue 2 Nide 6 s. 0259



NEUVOSTON ASETUS (ETY) N:o 4267/88, annettu 21 päivänä joulukuuta 1988, `alkuperätuotteiden` käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä tehtyjen ETY-Islanti-sekakomitean päätösten N:o 2/88, 3/88 ja 4/88 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan sopimus allekirjoitettiin 22 päivänä heinäkuuta 1972 ja se tuli voimaan 1 päivänä huhtikuuta 1973, `alkuperätuotteiden` käsitteen määritelmää ja hallinnollisen yhteistyön menetelmiä koskevan pöytäkirjan N:o 3, joka muodostaa erottamattoman osan edellä tarkoitetusta sopimuksesta, 28 artiklan mukaisesti sekakomitea on tehnyt päätökset N:o 2/88, 3/88 ja 4/88, joilla muutetaan ja täydennetään pöytäkirjaa N:o 3, ja on tarpeen vahvistaa mainitun päätöksen täytäntöönpano yhteisössä, ON ANTANUT TÄMÄN ASETUKSEN: 1 artikla ETY-Islanti -sekakomitean päätöksiä N:o 2/88, 3/88 ja 4/88 sovelletaan yhteisössä. Päätösten teksti on tämän asetuksen liitteenä. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU ETY-ISLANTI-SEKAKOMITEAN PÄÄTÖS N:o 2/88, tehty 16 päivänä joulukuuta 1988, `alkuperätuotteiden` käsitteen määritelmää ja hallinnollisen yhteistyön menetelmiä koskevan pöytäkirjan N:o 3 liitteen III muuttamisesta ja täydentämisestä ETY-ISLANTI-SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä `pöytäkirja N:o 3`, ja erityisesti sen 28 artiklan, sekä katsoo, että nimikkeen 28.40:stä natriumperboraattia koskevia pöytäkirjassa N:o 3 vahvistettuja alkuperäsääntöjä on muutettava valmistusmenetelmien sekä tämän tuotteen kauppaan liittyvien kansainvälisten taloudellisten olosuhteiden muuttumisen huomioon ottamiseksi, ON PÄÄTTÄNYT SEURAAVAA: 1 artikla Muutetaan ETY-Islanti-sopimuksen pöytäkirjan N:o 3 liite III seuraavasti: 1) Korvataan nimikkeen 28 ryhmästä otsikko tämän päätöksen liitteessä olevalla otsikolla. 2) Lisätään nimike 28.40:stä sekä vastaavat otsikot, sellaisina kuin ne ovat tämän päätöksen liitteessä, nimikkeiden 28.11:stä ja 28.33:sta jälkeen, joita ei muuteta. 2 artikla Tämä päätös tulee voimaan 1 päivänä tammikuuta 1989. Tehty Brysselissä 16 päivänä joulukuuta 1988. ETY-Islanti-sekakomitean puolesta Puheenjohtaja P. BENAVIDES LIITE Luettelo valmistuksesta tai käsittelystä, joka on tehtävä ei-alkuperäaineksille, jotta valmis tuote voi saada alkuperäaseman >TAULUKON PAIKKA> ETY-ISLANTI-SEKAKOMITEAN PÄÄTÖS N:o 3/88, tehty 16 päivänä joulukuuta 1988, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä ETY-ISLANTI-SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä `pöytäkirja N:o 3`, ja erityisesti sen 28 artiklan, sekä katsoo, että saadun kokemuksen perusteella on syytä täsmentää yhteisössä tai Islannissa toisessa sopimuksen osapuolena olevassa maassa tapahtuvaa uudelleen pinnoitusta varten yhteisössä tai Itävallassa kerättyihin käytettyihin ulkorenkaisiin sovellettavat alkuperäsäännöt toimijoiden ja tullihallintojen käytännössä kohtaamien vaikeuksien välttämiseksi; tätä varten olisi täydennettävä pöytäkirjassa N:o 3 olevan 4 artiklan h alakohtaa ja lisättävä tätä määräystä koskeva uusi selventävä huomautus, ON PÄÄTTÄNYT SEURAAVAA: 1 artikla Muutetaan pöytäkirja N:o 3 seuraavasti: 1) Korvataan 4 artiklan h alakohta seuraavasti: "h) siellä kerätyt käytetyt tavarat, jotka soveltuvat ainoastaan raaka-aineiden talteenottoon, jollei käytettyjä autonrenkaita koskevasta tämän pöytäkirjan liitteessä I olevasta 5 a huomautuksesta muuta johdu". 2) Lisätään liitteeseen I ("Selventävät huomautukset") seuraava huomautus: "5 a huomautus - 4 artiklan h alakohta Käytettyjen ulkorenkaiden osalta ilmaisulla "siellä kerätyt käytetyt tavarat, jotka soveltuvat ainoastaan raaka-aineiden talteenottoon" tarkoitetaan ainoastaan raaka-aineiden talteenottoon soveltuvien käytettyjen ulkorenkaiden lisäksi myös käytettyjä renkaita, jotka soveltuvat ainoastaan uudelleen pinnoitettaviksi tai käytettäviksi jätteenä." 2 artikla Tämä päätös tulee voimaan 1 päivänä tammikuuta 1989. Tehty Brysselissä 16 päivänä joulukuuta 1988. ETY-Islanti-sekakomitean puolesta Puheenjohtaja P. BENAVIDES ETY-ISLANTI-SEKAKOMITEAN PÄÄTÖS N:o 4/88, tehty 16 päivänä joulukuuta 1988, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 liitteessä III olevan luettelon muuttamisesta nimikkeen 84.01 osalta ETY-ISLANTI-SEKAKOMITEA, joka ottaa huomioon Euroopan talousyhteisön ja Islannin tasavallan Brysselissä 22 päivänä heinäkuuta 1972 allekirjoitetun sopimuksen, ottaa huomioon alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä `pöytäkirja N:o 3`, ja erityisesti sen 28 artiklan, sekä katsoo, että pöytäkirjan N:o 3 liitteen III luettelossa oleva alaviite, jossa myönnetään ydinpolttoaine-elementtien osalta poikkeus harmonoidun tavarankuvaus- ja koodausjärjestelmän (HS) 84 ryhmään sovellettavasta alkuperäsäännöstä, on voimassa ainoastaan 31 päivään joulukuuta 1988; nimikkeeseen 84.01 kuuluvat ydinpolttoaine-elementit, jotka saadaan yhteisössä rikastetusta ei-alkuperäuraanista, eivät vielä täytä 84 ryhmään sovellettavissa alkuperäsäännöissä määriteltyjä perusvaatimuksia eivätkä todennäköisesti täytä niitä lähitulevaisuudessa; tämän vuoksi olisi pidennettävä uudelleen poikkeuksen voimassaoloaikaa, ja ydinpolttoaineteollisuuden sopimukset tehdään pitkiksi ajoiksi ja hyvissä ajoin ennen toimitusten aloittamispäivää; tässä suhteessa on suotavaa varmistaa oikeusturva; tämän vuoksi poikkeuksen voimassaoloaikaa olisi pidennettävä tästä hetkestä alkaen, ON PÄÄTTÄNYT SEURAAVAA: 1 artikla Korvataan pöytäkirjan N:o 3 liitteen III luettelon nimikettä 84.01 koskeva alaviite seuraavalla viitteellä: "Liitteessä olevan 3 sarakkeen sääntöä ei sovelleta nimikkeen 84.01 polttoaine-elementtien osalta 31 päivään joulukuuta 1993. Nimikkeeseen 84.01 luokiteltuja aineksia voidaan kuitenkin käyttää, jos niiden arvo on enintään viisi prosenttia tuotteen vapaasti tehtaalla -hinnasta." 2 artikla Tämä päätös tulee voimaan 1 päivänä tammikuuta 1989. Tehty Brysselissä 16 päivänä joulukuuta 1988. ETY-Islanti-sekakomitean puolesta Puheenjohtaja P. BENAVIDES